《孺子亭》
宋代·宗必经

连天大厦莫容身，小向湖边一问津。
心事说知林下郭，姓名误入府中陈。
半篙绿水三间屋，一榻清风百世人。
只有青青堤上柳，至今犹是汉时春。

作者简介：隆兴南昌人，字子文。理宗景定三年进士。为瑞州通判。宋亡入元，世祖诏求江南人才，留梦炎等荐之而固辞，被械至燕京，系狱三年放还。有《玉溪集》。